stanford-oval/wikipedia huggingface dataset:
גביע דייוויס 1949
משחקי פלייאוף > משחק בין מנצחי הבתים

המשחק בין מנצחי הבתים התקיים בריי, ארצות הברית במהלך 12–15 באוגוסט 1949. נבחרת אוסטרליה ניצחה את נבחרת איטליה עם התוצאה 0:5.
משחקי פלייאוף > משחק על התואר

| ארצות הברית   ארצות הברית   4 | ארצות הברית   ארצות הברית   4 | פורסט הילס, ארצות הברית   26–28 באוגוסט 1949  דשא | פורסט הילס, ארצות הברית   26–28 באוגוסט 1949  דשא | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | ארצות הברית | טד שרודר |  | 6 | 5 | 4 | 6 | 6 |
| 1 | אוסטרליה | ויליאם סידוול |  | 1 | 7 | 6 | 2 | 3 |
| 2 | ארצות הברית | פנצ'ו גונסאלס |  | 8 | 6 | 9 |  |  |
| 2 | אוסטרליה | פרנק סג'מן |  | 6 | 4 | 7 |  |  |
| 3 | ארצות הברית | גרדנר מלוי/ביל טלברט |  | 6 | 6 | 8 | 7 | 7 |
| 3 | אוסטרליה | ג'ון ברומיץ'/ויליאם סידוול |  | 3 | 7 | 10 | 9 | 9 |
| 4 | ארצות הברית | טד שרודר |  | 6 | 6 | 6 |  |  |
| 4 | אוסטרליה | פרנק סג'מן |  | 4 | 3 | 3 |  |  |
| 5 | ארצות הברית | פנצ'ו גונסאלס |  | 6 | 6 | 6 |  |  |
| 5 | אוסטרליה | ויליאם סידוול |  | 1 | 3 | 3 |  |  |
ישראל בגביע דייוויס

בשנת 1949 נבחרת ישראל לראשונה השתתפה בתחרות. היא שובצה בבית אירופה והמשחק הראשון היה נגד נבחרת דנמרק.
| דנמרק   דנמרק   5 | דנמרק   דנמרק   5 | קופנהגן, דנמרק   28–30 באפריל 1949  חימר | קופנהגן, דנמרק   28–30 באפריל 1949  חימר | ישראל   ישראל   0 | ישראל   ישראל   0 | ישראל   ישראל   0 | ישראל   ישראל   0 | ישראל   ישראל   0 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | דנמרק | קורט נילסן |  | 6 | 6 | 6 |  |  |
| 1 | ישראל | אריה אבידן-וייס |  | 1 | 2 | 1 |  |  |
| 2 | דנמרק | טורבן אולרג |  | 6 | 6 | 6 |  |  |
| 2 | ישראל | יהודה פינקלקראוט |  | 0 | 1 | 2 |  |  |
| 3 | דנמרק | קורט נילסן/טורבן אולרג |  | 6 | 3 | 1 | 6 | 6 |
| 3 | ישראל | יהודה פינקלקראוט/רפאל גורניצקי |  | 4 | 6 | 6 | 0 | 3 |
| 4 | דנמרק | טורבן אולרג |  | 6 | 6 | 6 |  |  |
| 4 | ישראל | אריה אבידן-וייס |  | 2 | 3 | 0 |  |  |
| 5 | דנמרק | קורט נילסן |  | 6 | 6 | 6 |  |  |
| 5 | ישראל | יהודה פינקלקראוט |  | 1 | 3 | 1 |  |  |
אללהייאר סייאדמנש

אללהייאר סייאדמנש (בפרסית: اللهیار صیادمنش; נולד ב-29 ביוני 2001 באמול שבאיראן) הוא כדורגלן איראני, המשחק בעמדת החלוץ בקבוצת האל סיטי מהפוטבול ליג צ'מפיונשיפ ובנבחרת איראן.
קריירת מועדונים

סייאדמנש גדל במחלקות הנוער של אראש אמול, פדידה סארי וסאיפא.
ב-12 ביוני 2018 חתם סייאדמנש על חוזה לחמש עונות באסתקלאל טהראן מליגת העל האיראנית. בסך הכל ערך 15 הופעות ליגה במועדון, בהן הבקיע שני שערים.
ב-3 במאי 2019 חתם סייאדמנש על חוזה לחמש עונות בפנרבחצ'ה מליגת העל הטורקית. ב-2 בספטמבר הושאל למשך עונה אחת לאיסטנבולספור מליגת המשנה הטורקית.
ב-6 באוקטובר 2020 הושאל סייאדמנש לזוריה לוהנסק מליגת העל האוקראינית למשך עונה וחצי. ב-25 באוקטובר ערך סייאדמנש את הופעת הבכורה שלו במועדון, בניצחון 0–4 על רוך לבוב במסגרת הליגה. במשחק זה הבקיע את שער הבכורה במועדון. בסך הכל ערך 35 הופעות ליגה במועדון, בהן הבקיע 12 שערים.
ב-31 בינואר 2022 הושאל סייאדמנש למשך חצי עונה להאל סיטי מהפוטבול ליג צ'מפיונשיפ. ב-5 בפברואר ערך את הופעת הבכורה שלו במועדון, בהפסד 0–1 לפרסטון נורת' אנד במסגרת הליגה. ב-15 באפריל הבקיע את שער הבכורה שלו במועדון, בניצחון 1–2 על קארדיף סיטי במסגרת הליגה.
קריירה בינלאומית

ב-6 ביוני 2019 ערך סייאדמנש את הופעת הבכורה שלו בנבחרת איראן, בניצחון 0–5 על נבחרת סוריה במשחק ידידות. במשחק זה הבקיע את שער הבכורה שלו בנבחרת, והפך למבקיע הצעיר ביותר בהיסטוריה של נבחרת איראן, כשהוא שובר את שיאו של סעיד עזת-אללהי בכשנתיים.
הערות שוליים

↑  Allahyar Sayyadmanesh Joins Iran’s Esteghlal on Five-Year Contract באתר Tasnim News Agency, ‏ 12 ביוני 2018 (באנגלית)
↑  Iran’s Sayyadmanesh Officially Joins Fenerbahce באתר Tasnim News Agency, ‏ 2 ביולי 2019 (באנגלית)
↑  Fenerbahçe Allahyar Sayyadmanesh'i İstanbulspor'a kiraladı באתר Hurriyet, ‏ 3 בספטמבר 2019 (בטורקית)
↑  Официальный сайт ФК "Заря" – Луганск באתר הרשמי של זוריה לוהנסק, 6 באוקטובר 2020 (באוקראינית)
↑  Bilgilendirme באתר הרשמי של פנרבחצ'ה, 31 בינואר 2022 (בטורקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אללהייאר סייאדמנש".
ממאדי דומבויה

ממאדי בומבויה (בצרפתית:Mamadi Doumbouya, נולד ב-4 במרץ 1980) הוא איש צבא ופוליטיקאי מגינאה, החל מ-17 בספטמבר 2021 נשיא רפובליקת גינאה. עלה לשלטון בהפיכה צבאית ב-5 בספטמבר.
קורות חיים

ממאדי דומבויה נולד ב-1980 בבננקורדה, באזור קאנקאן במשפחה של בני מלינקה- קריפאלה דומבויה ואשתו, האג'ה מנדיולה סילה. (Sylla). גדל בדת האסלאם. 

הוא למד בבית ספר יסודי דראמה אומאר בקאנקאן. 

דומבויה התגייס בתחילת ברכו ללגיון הזרים הצרפתי למד עם תעודה צרפתית בבית הספר למלחמה השוכן בבניין האקול מיליטר  בפריז וסיים תואר שני בביטחון באוניברסיטת פריז-פנתאון-אסאס. כמו כן הוא בעל תעודץ האקדמיה הצבאית בסומור במסגרת שיתוף הפעולה בין צרפת למדינות אפריקאיות בתחום החינוך הצבאי.  בהמשך עבר השתלמויות צבאיות בסנגל, גבון וישראל. השתתף במשימות ומבצעים בבבית הספר למלחמה בצרפת, באפגניסטן, בחוף השנהב, ג'יבוטי, ברפובליקת מרכז אפריקה בישראל, בקפריסין ובממלכה המאוחדת. 

ב-2018 התמנה כמפקד קבוצת הכוחות המיוחדים למאבק בטרור שנוסדה על ידי הנשיא אלפה קונדה וב-2020 הועלה לדרגת קולונל. 
בפברואר 2019 השתתף במבצע הצבאי פלינטלוק שנועד לאליטה הצבאית האפריקאית.
בספטמבר 2021 הוביל הפיכה צבאית נגד הנשיא אלפה קונדה והפך לנשיא הוועד הלאומי להתלכדות למען הפיתוח CNRD ונשיא זמני של המדינה.
עם אסימי גואיטה ממאלי כלוטננט קולונל ייצג דומבויה את ארצו בתמרונים באורגנו בואגאדוגו על ידי צבא ארצות הברית. 

במהלך שנת 2021 ניסה לרכך את התלות של הכוחות המיוחדים במשרד הביטחון הלאומי ועורר חוסר אמון מצד השלטון.נשמעו שמועות על אפשר כי ייעצר.
אחרי כיבוש השלטון ב-24 בינואר 2024 עלה לדרגת גנרל.במקומו בראש הכוחות המיוחדים החלף על ידי הקולונל מוכטר קאבה.
בהמשך הוא מינה את בה אורי לראש הממשלה.
חיים אישיים

ממאדי דומבויה נשוי ללוריאן ללבית דארבו, צרפתייה, שוטרת (ביתר דיוק תת-ז'נדארמית)  במקצועה. לזוג חמישה ילדים.
הערות שוליים

↑  באתר aa.com.tr ב-6 בספטמבר 2021
↑  באתר aa.com.tr ב 12 בפברואר 2022
↑  באתר africa 24tv ב-5 בספטמבר 2022
↑  באתר  guineenews.org ב 21 בפברואר 2021
↑  באתר lexpress ב-6 בספטמבר 2021
↑  באתר FR ב-24 בינואר 2024
↑  באתר seneweb ב-6 בספטמבר 2021
| --- | --- |
בקרת זהויות :  GND: 1337768138  VIAF: 4800172278365412660003   WorldCat (עם VIAF): 4800172278365412660003
אלן אובנדו

אלן אלדאיר אובנדו איובי (בספרדית: Allen Aldair Obando Ayoví; נולד ב-13 ביוני 2006 בקיטו שבאקוודור) הוא כדורגלן אקוודורי המשחק בעמדת החלוץ בקבוצת ברצלונה ספורטינג קלוב מליגת העל האקוודורית ובנבחרת אקוודור.
קריירת מועדונים

אובנדו גדל במחלקות הנוער של טוליטה ספורט, ברצלונה דה אסמרלדס וברצלונה ספורטינג קלוב. בשנת 2022 החל לשחק בקבוצה הבוגרת של ברצלונה ספורטינג קלוב במסגרת ליגת העל האקוודורית.
קריירה בינלאומית

ב-21 במרץ 2024 ערך אובנדו את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות.
נכלל בסגל נבחרת אקוודור עד גיל 20 לקראת טורניר אליפות אמריקה הדרומית עד 20 בשנת 2025.
הערות שוליים

↑  Barcelona: Allen Obando una historia de fútbol y superación, Diario Expreso (ב־)
↑  Alfaro Moreno contó la historia de Allen Obando, Bendito Futbol
↑  Ecuador 2-0 Guatemala (22 Mar, 2024) Final Score - ESPN (UK), ESPN (באנגלית)
↑  Fernando Guevara, Esta es la lista de convocados de Ecuador para el Sudamericano Sub 20 en Venezuela, www.ecuavisa.com, ‏2025-01-05 (ב־)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלן אובנדו".
פיגועי טרור נגד ישראלים בישראל (1948–1959)

רשימת פיגועי טרור נגד ישראלים שהתרחשו במדינת ישראל מהקמת המדינה ב-14 במאי 1948 ועד סוף שנות ה-50 של המאה ה-20.
פיגועים אלו בוצעו בעיקר על ידי מסתננים מירדן וחוליות מסתנני פדאיון ממצרים.
כרוניקה

פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו ממדינות נוספות.
כרוניקה > 1948

17 במאי – בפיגוע ברובע היהודי בירושלים נרצחו ארבעה ישראלים-יהודים על ידי צלף ערבי.
1 ביולי – בפיגוע בירושלים נרצח ישראלי-יהודי על ידי צלף ערבי.
1 ביולי – בפיגוע בירושלים נרצחו שני ישראלים-יהודים על ידי צלף ערבי.
1 ביולי – בפיגוע שבוצע בגזרת רמלה-לוד נרצחו שני קציני צה"ל כאשר רכבם עלה על מוקש.
16 ביולי – פגז שנורה על ידי צבא ירדן בירושלים רצח 10 ישראלים-יהודים.
3 באוגוסט – בפיגוע בירושלים נרצח ישראלי-יהודי על ידי צלף ערבי.
9 באוגוסט – ישראלי-יהודי נפצע קשה מצלף ירדני בירושלים ונפטר חצי שנה לאחר מכן בט"ו בשבט תש"ט.[דרוש מקור]
28 באוגוסט – בפיגוע באזור מחצבות מגדל צדק נרצח חייל צה"ל על ידי צלף ערבי.
31 באוגוסט – בפיגוע בפתח תקווה נרצח חייל צה"ל על ידי צלף ערבי.
18 בספטמבר – בפיגוע בירושלים נרצח ישראלי-יהודי על ידי צלף ערבי.
4 בנובמבר – רצח אליעזר וייס: חברי כנופיה ערבית מטולכרם פרצו לביתו של אליעזר וייס ברשפון ירו בו למוות מטווח קצר וחטפו את אשתו. האישה שוחררה לאחר מספר שבועות במסגרת חילופי שבויים.
16 בנובמבר – בפיגוע בירושלים נרצח חייל צה"ל על ידי צלף ערבי.
22 בדצמבר – בפיגוע בדרום ירושלים נרצח אזרח ישראלי-יהודי על ידי צלף ערבי.
כרוניקה > 1949

21 בפברואר – מסתננים ירדנים שחדרו לאזור השרון רצחו עובד ברפת בכפר שמריהו ופצעו קשה את אחיו.
3 באפריל – בפיגוע בפאתי חדרה מסתננים רצחו ישראלי.
19 באפריל – שלושה חיילים ושלושה אזרחים נרצחו בעין חצבה במארב על ידי מסתננים מירדן שהתלבשו בלבוש בדואי.[דרוש מקור]
26 במאי – שני חברים מרמלה נרצחו בידי מסתננים ירדנים שהסתננו מאזור לטרון באזור המטעים דרום מזרח לרמלה, גופותיהם נמצאו רק לאחר יותר מיממה.[דרוש מקור]
18 ביוני – בפיגוע באזור זרנוגה-מראר מסתננים רצחו שני שומרים ישראלים.
4 ביולי – בפיגוע בקיבוץ צאלים בנגב מסתננים רצחו נערה ישראלית.
באותו יום בפיגוע בבנימינה נרצחו שני עובדים בכרם על ידי מסתננים ירדנים.
5 ביולי – בפיגוע במחנה עולים בבנימינה מסתננים רצחו 2 עולים חדשים.
8 באוקטובר – מסתננים מרצועת עזה ירו מהכפר הנטוש חממה על רכב שנשא פועלים, שניים מהם נרצחו ושאר הפועלים נחטפו, אך אחת מהם הצליחה להשתחרר הרגה את המחבלים ושחררה את שאר הפועלים.
10 באוקטובר – בפיגוע שבוצע שבוצע בפרדס ליד כפר חממה, צפונית למגדל גד, מסתננים רצחו 2 פועלים ישראלים.
17 בדצמבר – בפיגוע בכפר הנטוש כפר ענא מסתננים רצחו זוג נשוי ישראלי.
18 בדצמבר – זוג נשוי נרצח בירושלים על ידי מסתננים ירדנים, בתם נפצעה קל.[דרוש מקור]
25 בדצמבר – בפיגוע בקיבוץ בארי בנגב מסתננים רצחו אישה ישראלית.
כרוניקה > 1950

11 בינואר – ישראלי מקיבוץ נווה יאיר שחזר מכנס בבאר שבע ירד מטרמפ ולאחר מכן נחטף ונרצח בידי מסתנן מצרי, גופתו נמצאה לאחר 8 ימים.[דרוש מקור]
19 בפברואר – בפיגוע בכפר אז"ר נרצח רפתן ישראלי. הפיגוע בוצע על ידי מסתננים.
17 במרץ – רועה ישראלי-יהודי נרצח על ידי מסתננים בנגב.
17 במרץ – עוד באותו יום נרצח תושב מוצא בזמן שחזר עם בנו בשאיבת מים מהכפר הנטוש קולוניה בידי מסתננים ירדנים שדקרו אותו למוות בגרזן.
18 במרץ – בפיגוע במחוז ירושלים נרצחו 2 ישראלים. הפיגוע בוצע על ידי מסתננים.
31 במרץ – בערב ליל הסדר נרצחו 3 חיילים ו-2 אזרחים בעת שנסעו בקומנדקר צבאי על גשר מעל נחל הבשור בהנגב הצפוני בירי ממארב מצרי.
16 באפריל – מסתנן מצרי מרצועת עזה דקר למוות רועה צאן יהודי ליד תל רעים.[דרוש מקור]
27 באפריל – מסתנן ירדני ירה למוות בחקלאי מעין שמר, גופתו נמצאה כמה שעות לאחר מכן.[דרוש מקור]
25 ביוני – בפיגוע ביישוב מבוא ביתר נרצח ישראלי-יהודי. הפיגוע בוצע על ידי מסתננים.
12 ביולי – סירה משטרתית שפטרלה בכנרת נלכדה בידי הסורים בחוף כורסי, בזמן ש-15 חברי קיבוץ עין גב ניסו להציל את חברי הסירה התפתחו חילופי אש עם הסורים, כמה מהם נפצעו ואחד מהם נהרג.
27 ביולי – ישראלי נרצח באזור באר שבע על ידי מוקש שהונח על ידי מסתננים מצרים.[דרוש מקור]
3 באוגוסט – ישראלי נרצח במזרח ירושלים לאחר שמסתננים ירדנים ירו בו למוות בפתח ביתו.[דרוש מקור]
5 באוגוסט – בפיגוע בקרבת באר שבע נרצח ישראלי-יהודי. הפיגוע בוצע על ידי מסתננים ממצרים.
16 באוגוסט – בפיגוע בכפר סטף שבהרי יהודה נרצח ישראלי-יהודי. הפיגוע בוצע על ידי מסתננים.
16 באוגוסט – מסתנן ירדני שחדר לאזור יבנה שדד עובדים יהודים שבנו מאגר מים, כאשר אחד מהם ניסה להתנגד, המחבל ירה בו למוות.[דרוש מקור]
17 באוגוסט – מסתננים רצחו שומר ישראל ששמר על כלי עבודה של סלילת כביש 386.
20 באוגוסט – בפיגוע שבוצע בפרדס ליד כפר חממה, צפונית למגדל גד, מסתננים רצחו פועל ישראלי-יהודי ופועל ישראלי-ערבי.
23 באוגוסט – רצח תמר אורן: בפיגוע שבוצע בפאתי המושב ירקונה רצחו מסתננים רצחו את הצעירה הישראלית-יהודיה תמר אורן ופצעו ישראלי-יהודי.
25 באוגוסט – שודדים ירדנים רצחו בדואי מלוד באזור כפר דניאל לאחר ששדדו את העדר שלו.[דרוש מקור]
29 בספטמבר – נער משכונת קטמון בירושלים ויצא עם חבריו באזור ימין משה וממילא נרצח על ידי חיילים ירדנים, גופתו נמצאה יום לאחר מכן.
8 באוקטובר – בפיגוע ביישוב מקוה ישראל נרצח שומר ישראלי-יהודי. הפיגוע בוצע על ידי מסתננים.
15 באוקטובר – מסתננים ירדנים ירו בישראלי בפתח ביתו בירושלים הוא נפצע קשה ונפטר לאחר יום.[דרוש מקור]
30 בנובמבר – בפיגוע בירושלים נרצח ישראלי-יהודי. הפיגוע בוצע על ידי מסתננים.
4 בדצמבר – ישראלי-יהודי נרצח בשדות לוד. הפיגוע בוצע על ידי מסתננים.
6 בדצמבר – חקלאי ישראלי מאשקלון נפצע קשה לאחר שסוסו עלה על מטען שמסתננים מצרים הניחו בשדות המושב, החקלאי נפטר מפצעיו.[דרוש מקור]
10 בדצמבר – בפיגוע במחצבות גבעת שאול נרצח שומר ישראלי-יהודי. הפיגוע בוצע על ידי מסתננים.
14 בדצמבר – מסתננים ירדנים רצחו תושב מעברה בפרדס חנה-כרכור.[דרוש מקור]
16 בדצמבר – ישראלי נפצע קשה מירי של חיילים ירדנים בירושלים ונפטר מפצעיו לאחר כמה שעות.[דרוש מקור]
20 בדצמבר – ישראלי שהגיע למשק המים של המושב גיאה נרצח על ידי מטען חבלה שהונח בידי מסתננים מצרים.[דרוש מקור]
כרוניקה > 1951

24 בינואר – בפיגוע בירושלים נרצח ישראלי-יהודי על ידי מסתננים.
26 בינואר – ישראלי יהודי נרצח בעין השלושה על ידי מסתננים מצרים.[דרוש מקור]
31 בינואר – בפיגוע ירי ביישוב בית מחסיר שבפרוזדור ירושלים 2 ישראלים נפצעו. הפיגוע בוצע על ידי 5 מסתננים.
2 בפברואר – ישראלי יהודי נרצח בשכונת מוסררה בירושלים בדרכו הביתה מן העבודה על ידי צלף ירדני.[דרוש מקור]
6 בפברואר – בפיגוע ירי בדרום-מערב ירושלים רצחה קבוצת מסתננים ישראלי.
7 בפברואר – ישראלי יהודי נרצח על ידי הפדאיון בשדה עוזיה.[דרוש מקור]
19 במרץ – ישראלי יהודי נרצח בשכונת מוסררה בירושלים על ידי צלף ירדני.
7 באפריל – ישראלי יהודי נרצח ליד בית צפאפה על ידי צלף ירדני בעת שטייל בערב.[דרוש מקור]
13 באפריל – חיילי הלגיון הירדני ירו למוות בישראלי שניסה לגרש עדר צאן שעבר את קו הגבול.
18 באפריל – ישראלי יהודי נרצח על ידי צלף סורי צפונית לעין גב.[דרוש מקור]
5 במאי – ישראלי יהודי נרצח במחסן הנשק ביישוב אלישמע על ידי מסתננים מירדן.[דרוש מקור]
12 במאי – בפיגוע דקירה שבוצע בגבעת ברנר נרצח ישראלי על ידי מסתננים.
9 ביוני – בפיגוע במחנה עולים בפתח תקווה נרצח חייל צה"ל על ידי מסתננים.
2 ביולי – ישראלי יהודי נרצח בשכונת מוסררה בירושלים על ידי צלף ירדני.
3 ביולי – ישראלי יהודי נרצח בעת שהשקה את שדהו במושב עין ורד על ידי מחבלים ערבים-ישראלים מאזור המשולש.[דרוש מקור]
3 באוגוסט – בפיגוע שבוצע בשיכון לעולים שמוקם על ידי חברת סולל בונה ביהוד נרצח שומר ישראלי-יהודי. הפיגוע בוצע על ידי 10 מסתננים.
4 באוגוסט – ישראלי נרצח בפתח ביתו במשמר איילון על ידי מסתננים ירדנים.[דרוש מקור]
5 באוגוסט – בפיגוע שבוצע ביישוב בדרום נרצח שומר ישראלי-יהודי על ידי מסתננים.
21 באוגוסט – שני ישראלים נרצחו ליד סדום על ידי מסתננים ירדנים.[דרוש מקור]
25 באוגוסט – בפיגוע דקירה ברמלה מסתננים רצחו ערביה-ישראלית בביתה.
30 באוגוסט – ישראלי נרצח בפרדס בכפר סבא על ידי מסתננים ירדנים.[דרוש מקור]
1 בספטמבר – ישראלי יהודי שהיה בדרכו אל בית הכנסת בשכונת הבוכרים ירושלים נרצח על ידי מסתננים ירדנים.[דרוש מקור]
2 בספטמבר – חיילי הלגיון הירדני ירו למוות בישראלי שנכנס לאזור שטח ההפקר בירושלים.
5 בספטמבר – ישראלי נרצח בדרכו לאילת, אשתו נפצעה קשה, הפיגוע בוצע על ידי מסתננים מירדן.[דרוש מקור]
10 בספטמבר – בפיגוע ירי שבוצע בכפר רפאל שעל יד נתניה נפצע ישראלי. הפיגוע בוצע על ידי מסתננים.
21 בספטמבר – בפיגוע ירי שבוצע על ידי מסתננים נגד רכב צבאי בין חצבה לסדום נפצעו 5 חיילי צה"ל.
28 בספטמבר – בפיגוע בירושלים רצחו מסתננים שומר ישראלי-יהודי.
30 בספטמבר – בפיגוע בפרדס בפאתי חדרה רצחו מסתננים פועל ישראלי-יהודי.
18 באוקטובר – ישראלי נרצח על חוליית מסתננים מהפדאיון במושב נטעים בעת שעבד בפרדס.[דרוש מקור]
24 בנובמבר – בפיגוע בקטרה (אבן ספיר) רצחה קבוצת מסתננים 2 ישראלים.
3 בדצמבר – בפיגוע במושב בקרבת לוד נרצח רפתן ישראלי.
6 בדצמבר – ישראלית-יהודיה שנחטפה ליד ירושלים נאנסה נשדדה ונרצחה על ידי מסתננים מירדן.[דרוש מקור]
15 בדצמבר – שומר ישראלי נפצע קשה במושב אמונים שליד אשדוד על ידי מסתננים מרצועת עזה ונפטר מפצעיו מאוחר יותר באותו היום.[דרוש מקור]
16 בדצמבר – שני ישראלים נרצחו על ידי חיילים סורים בכנרת סמוך לחוף עין גב.[דרוש מקור]
31 בדצמבר – בפיגוע בירושלים נרצחה אישה ישראלית על ידי מסתננים.
כרוניקה > 1952

3 בפברואר – שומר ישראלי נרצח במנחת על ידי מסתננים מירדן.[דרוש מקור]
1 במרץ – שני שומרים ישראלים נרצחו בעין כרם על ידי מסתננים מירדן.[דרוש מקור]
18 במרץ – שומר ישראלי נרצח בירוחם על ידי מסתננים.[דרוש מקור]
20 במרץ – אדם שטייל בטלביה נורה למוות על ידי צלף ירדני.[דרוש מקור]
24 במרץ – שומר ישראלי נרצח על ידי מסתננים בקרבת יהוד.
30 במרץ – שומר ישראלי נרצח בקיבוץ שדה נחום לאחר שניסה למנוע משודדים ירדנים לגנוב פרות ברפת של הקיבוץ.[דרוש מקור]
14 באפריל – בפיגוע ירי בין עין חצבה לסדום נרצחו 2 ישראלים ו-3 נפצעו. הפיגוע בוצע על ידי מסתננים.
3 במאי – אישה ישראלית-יהודיה נרצחה במחצבה במוצא על ידי מסתננים מירדן, בעלה נפצע אנוש ונפטר מפצעיו לאחר 10 ימים.[דרוש מקור]
16 במאי – רצח בינה מיכאל: בפיגוע ירי בעין עירון נרצחה אישה ישראלית-יהודיה. הפיגוע בוצע על ידי מסתננים מירדן.
2 ביולי – ישראלי נרצח בהר ציון בירושלים על ידי צלף ירדני.[דרוש מקור]
13 ביולי – הפיגוע במכרות תמנע: מסתננים מירדן רצחו 5 שומרים ישראלים ופצעו שומר נוסף בתמנע.
4 באוגוסט – ישראלי נרצח ליד גבול ירדן ליד הכפר בית סוריכ, צבא ירדן טען כי ישראל יזמה התקפה על הכפר מה שהתברר לאחר מכן כשקר.[דרוש מקור]
19 באוגוסט – ישראלי נפצע אנוש ממוקשים שהניחו מסתננים ירדנים ליד נחשון ונפטר מפצעיו יום לאחר מכן.[דרוש מקור]
23 בספטמבר – בפיגוע ירי ליד שדה בוקר נרצחה אישה ישראלית. הפיגוע בוצע על ידי מסתננים.
25 בספטמבר – ישראלי נרצח באחיסמך על ידי מסתננים ירדנים.[דרוש מקור]
26 בספטמבר – שומר ישראלי נרצח ליד המושב אורה על ידי מסתננים ירדנים.[דרוש מקור]
26 בספטמבר – חקלאי ישראלי הותקף ונורה למוות באזור לטרון על ידי מסתננים ירדנים, גופתו נמצאה יום לאחר מכן על ידי עמיתו לעבודה.[דרוש מקור]
6 באוקטובר – שומר ישראלי נרצח בירושלים על ידי מסתננים מירדן.[דרוש מקור]
21 באוקטובר – בפיגוע שבוצע צפונית לניצנה מכונית צבאית עלתה על מוקש ולאחר מכן נפתחה עליה אש. בפיגוע נרצח חייל צה"ל.
6 בנובמבר – חיילי הלגיון הירדני ירו למוות בילד ישראלי בן 11 ששיחק עם חבריו בקרבת שטח ההפקר ליד ביתו.
22 בנובמבר – בפיגוע שבוצע בסביבות ירושלים נרצחו 2 שומרים ישראלים-יהודים. הפיגוע בוצע על ידי מסתננים.
19 בדצמבר – ישראלי-יהודי נרצח מצפון לשדה בוקר במארב של מסתננים ממצרים.
כרוניקה > 1953

15 בינואר – מסתננים ירדנים רצחו שומר בקיבוץ אשתאול.[דרוש מקור]
11 במרץ – שלושה ישראלים ממבשרת ציון שיצאו לחורשת קק"ל ליד אבו גוש נתקלו במארב של ערבים מהכפר, כתוצאה מהירי נרצח עולה חדש מאפגניסטן.[דרוש מקור]
18 באפריל – ישראלית נפגעה מירי על ידי הצבא הירדני בירושלים בזמן שניקתה את גג ביתה, לאחר זמן מה נפטרה מפצעיה מכיוון שהחיילים הירדנים עיכבו את הגעת כוחות ההצלה.[דרוש מקור]
19 באפריל – בערב יום העצמאות תשי"ג נרצחו ישראלי ואחייניתו בירושלים על ידי מסתננים ירדנים.[דרוש מקור]
4 במאי – ישראלי נרצח במושב עזריאל על ידי מסתננים מירדן.[דרוש מקור]
5 במאי – זוג ישראלי נרצח במושב עזריאל על ידי מסתננים מירדן.[דרוש מקור]
8 במאי – ישראלי נרצח בשכונת גבעת שאול בירושלים על ידי שודדים ממזרח העיר.[דרוש מקור]
17 במאי – שני שומרים נרצחו על ידי מסתננים ירדנים במושב אבן ספיר בהרי ירושלים.
25 במאי – בפיגוע בבית נחמיה מסתננים ירדנים זרקו רימון לבית משפחת נמדר, אב המשפחה ושני ילדיו נפצעו אך אם המשפחה נפטרה מפצעיה.[דרוש מקור]
31 במאי – נער ישראלי שהיה בטיול כיתי להר מירון נפצע קשה ממארב של מחבלים ממשאית שירו בו, הנער נפטר מפצעיו יומיים לאחר מכן.[דרוש מקור]
7 ביוני – זוג צעיר ישראלי הותקף בפיגוע ירי בדרום-מערב ירושלים שבוצע על ידי 2 מסתננים עם רובים. הבחור נרצח והבחורה נפצעה.
9 ביוני – בפיגוע במושב טירת יהודה שבוצע בשעות הלילה נרצח ישראלי. הפיגוע בוצע על ידי מסתננים מירדן.
10 ביוני – מסתננים ירדנים חדרו למושב משמר איילון והניחו מטען חבלה בבית הקיצוני שביישוב, כתוצאה מפיצוץ המטען נפצע קל נער בן 17 ואמו נפצעה קשה ונפטרה כיומיים לאחר הפיגוע.
באותו היום מסתננים ירדנים שחדרו לכפר הס רצחו אישה ופצעו קשה את בעלה שנפטר מפצעיו שלושה ימים לאחר מכן.[דרוש מקור]
11 ביוני – בפיגוע ירי במושב כפר הס שבשרון נרצחה אישה ישראלית ובעלה נפצע קשה. הפיגוע בוצע על ידי מסתננים מירדן.
5 ביולי – שומר חווה בראשון לציון נרצח על ידי מסתננים מירדן.[דרוש מקור]
9 ביולי – ישראלי שיצא מביתו לחלק לחם לתושבי המושב תלמים, נרצח על ידי מסתננים ירדנים.[דרוש מקור]
7 בספטמבר – מסתננים ירדנים שהתחזו ליהודים עצרו נערים מהמושב חדיד שצעדו לכיוון לוד, שניים מתוכם נפצעו ושניים אחרים נרצחו.[דרוש מקור]
19 בספטמבר – בערב יום כיפור תשי"ד נרצח שומר פרדס ליד אשקלון על ידי מתננים מצרים.[דרוש מקור]
11 באוקטובר – רצח מסעוד אבוטבול: בפיגוע בקיבוץ נווה אילן נרצח בשנתו גבר בן 20 על ידי מסתננים מירדן.
12 באוקטובר – הפיגוע ביהוד: בפיגוע בבית משפחת קאניאס בכפר יהוד נרצחה אם ושני ילדיה. הפיגוע בוצע על ידי מסתננים מירדן.
5 בנובמבר – מסתנן ירדני רצח ישראלי בצומת רמז בחדרה.[דרוש מקור]
12 בנובמבר – מסתננים ירדנים חטפו קבוצת פועלות ערביות ומדריכן היהודי שהיו בדרך למסיק זיתים ליד הכפר בית צפאפה, הפועלות הוחזרו אך המדריך היהודי נרצח.[דרוש מקור]
כרוניקה > 1954

17 במרץ – טבח מעלה עקרבים: פיגוע ירי שבו נרצחו 12 נוסעים של אוטובוס "אגד" במעלה עקרבים שבנגב.
19 באפריל – התפוצץ מטען שהונח בסככה במעברת עמק חפר, אישה נהרגה במקום ובנה נפצע קשה.[דרוש מקור]
7 במאי – ישראלי תושב המושב מעוז ציון נרצח על ידי מסתננים ירדנים בערב יום העצמאות כאשר היה בדרכו לעבודה כמאבטח בבית הבראה במוצא.[דרוש מקור]
9 במאי – שוטר ישראלי נרצח על ידי צלף ירדני באזור תל איילון.[דרוש מקור]
19 ביוני – שלושה ישראלים נהרגו בחילופי אש עם מסתננים מירדן במבוא ביתר.[דרוש מקור]
27 ביוני – ישראלי נרצח משלוש יריות על ידי מסתננים מירדן ברעננה, בתגובה צה"ל פותח במבצע ברוך 1.[דרוש מקור]
1 ביולי – ישראלית נפצעה קשה מירי של צלף ירדני בירושלים ונפטרה לאחר כמה שעות מפצעיה.[דרוש מקור]
24 ביולי – ישראלי נרצח בביתו מושבה יבנאל על ידי מסתננים מירדן שניסו לגנוב את סוסיו לאחר שחזר מסרט שהוקרן בבית ספר במושבה.[דרוש מקור]
13 באוגוסט – מסתננים שחדרו לישראל, הגיעו למאהל השבט אבו רגייג. הרגו את אחד מבני השבט בעת מרדף אחרי המסתננים, שביצעו שוד במאהל השבט.[דרוש מקור]
18 באוגוסט – מסתננים רצחו יהודי בפתח ביתו בלוד.[דרוש מקור]
5 בספטמבר – ישראלי נרצח על ידי מסתננים ממצרים בשדות בין קיבוץ דורות לקיבוץ רוחמה.[דרוש מקור]
25 בספטמבר – שני אחים ישראלים מאשקלון שהובילו חלב מבית קמה לאשקלון נרצחו ועוד שניים נפצעו על ידי מארב של חמישה מחבלים ממצרים.[דרוש מקור]
22 בדצמבר – ישראלי נרצח בעת שהיה בדרכו לבית הספר למלאכה בכפר חב"ד על ידי מסתננים מירדן.[דרוש מקור]
כרוניקה > 1955

18 בינואר –מסתננים ירדנים רצחו 2 ישראלים באזור המושב עגור.[דרוש מקור]
25 בפברואר רוכב אופנוע נרצח על ידי מסתננים באזור אל-קובייבה ליד רחובות.[דרוש מקור]
24 במרץ – ישראלית בת 22 נרצחה ו-24 נפצעו בפיגוע ירי בחתונה במושב פטיש אשר בנגב המערבי. הפיגוע בוצע על ידי מסתננים מרצועת עזה שבמצרים.
30 במאי – ישראלי נהרג בקיבוץ נירים מפגז שנורה מחאן יונס.[דרוש מקור]
פיגועי אוגוסט 1955
25 באוגוסט – ישראלי נרצח בג'יפ ליד ארז מאש מצרית.
29 באוגוסט – מבוצעים מספר פיגועי ירי ודקירה בדרום ישראל שכללו פיגוע בסמוך לכפר בית-חנן בו נרצחו ארבעה פועלים ישראלים, פיגוע ירי על משפחה שטיילה בכביש קובבה-יבנה בו נרצח אב המשפחה, ופיגוע ירי באזור כפר מנחם בו נרצחו 2 אזרחים ישראלים. הפיגוע בוצע על ידי מסתננים ממצרים.
30 באוגוסט – 3 עובדים נהרגו במשאית על ידי חוליית מסתננים מירדן באזור לכיש.[דרוש מקור]
4 באוקטובר – מסתננים ירדנים ירו למוות בעובד חקלאי מצפון לצומת גילת.[דרוש מקור]
11 בנובמבר – מסתננים ירדנים ירו בעגלת סוס בין בית שמש למושב זנוח ובה היו שני אנשים, העגלון נמלט אך השני נהרג במקום.[דרוש מקור]
30 בדצמבר – מחבלים מהפדאיון הסתננו לשטח ישראל וירו ברכב מספר קילומטרים דרומית למצפה רמון על כביש 40, הנהג נפצע ושני מלוויו נהרגו.[דרוש מקור]